উদ্যোতকার
উদ্যোতকার বা উদ্যোক্তকার (আনুমানিক ৬ষ্ঠ শতাব্দী) ভারতীয় দর্শনের ন্যায় দর্শনের একজন দার্শনিক ছিলেন। সুবন্ধুর বাসবদত্তা তাকে ন্যায়ের উদ্ধারকারী হিসেবে উল্লেখ করেছেন। তিনি ভরদ্বাজ গোত্রের ব্রাহ্মণ এবং পাশুপত সম্প্রদায়ের অন্তর্ভুক্ত ছিলেন। তার দার্শনিক গ্রন্থ, ন্যায়বর্তিকা দিগনাগের সমালোচনার বিরুদ্ধে পক্ষীলস্বামীন বাৎস্যায়নের ন্যায়ভাষ্যকে রক্ষা করার জন্য লেখা হয়েছিল।